**Louis Prima** (født 7. desember 1910, død 24. august 1978) var en amerikansk underholder, sanger, skuespiller, låtskriver og trompetist, som ble beskrevet som King of the Swingers. Prima fulgte trendene innen musikken og startet karrieren med et sjumanns jazzband i tyveårene. På trettitallet var han leder i et swingband, før han satset på big band i førtiårene. I 1950-årene satset han på lounge/easy listening, og på 60-tallet var det pop-rock.

De tidlige årene
----------------

Prima ble født inn i en musikalsk familie i New Orleans.[] Familien hans hadde emigrert fra Sicilia, og etter et kort opphold i Argentina flyttet de til USA. Prima spilte fiolin i mange år som barn. Hans eldre bror, Leon, var en lokalt anerkjent orkesterleder.[] Prima var stolt av røttene sine og fortalte ofte publikum at han var en italiensk-amerikaner fra New Orleans.[]

I sin ungdom spilte Prima trompet sammen med Irving Fazola, brorens orkester og orkesteret ved Saenger Theater, før han dannet sin egen gruppe, Louis Prima's New Orleans Gang. Han flyttet til New York i 1934, og jobbet jevnlig på 52nd Street med gamle venner fra New Orleans, som Eddie Miller og George Brunies, men også nye bekjentskaper som Pee Wee Russell. Prima's komposisjon "Sing Sing Sing" ble en av hans største hits, og også en av de mest gjeninnspilte låtene fra swingperioden. Benny Goodmans opptreden i Carnegie Hall, med Gene Krupa på trommer, er legendarisk.

Prima flyttet til Los Angeles for å spille ved nattklubben Famous Door. Han spilte i flere Hollywood-filmer, blant annet mot Bing Crosby i Rhythm on the Range fra 1936. I 1949 tok han med Keely Smith i showet sitt, og de giftet seg i 1953.

Las Vegas-årene
---------------

1950-tallet startet hardt for Prima, ettersom big band-sjangeren ble mindre og mindre populær. Prima tjente ikke mye penger lenger, og var nødt til å ta spillejobber på småsteder over hele østkysten. Etter hvert ringte han sin gamle venn Bill Miller, som da jobbet som underholdningsdirektør på The Sahara nattklubb og kasino i Las Vegas, for å spørre om jobb. En annen venn, Cab Calloway, hadde advart ham mot The Sahara, men behovet for penger var blitt for stort. Prima ringte saksofonisten Sam Butera, og de avtalte å møtes i Las Vegas for Primas spilledebut. Sam Butera og bandet hans ble da backingband for Prima og Keely Smith, både på scene og album.

Prima og Smith jobbet hardt gjennom femtiårene, og spilte flere show hver kveld. Det gjorde dem populære igjen, og bidro også til at The Sahara ble en av Las Vegas mest populære klubber.

Fra 1956 til 1961 hadde Prima og Smith stor suksess, og ble flyttet fra klubben på The Sahara til den store scenen. Prima ga ut masse plater, og de spilte i et knippe filmer, blant andre Senior Prom og Hey Boy! Hey Girl! I tillegg var TV-opptredener, løpshester, golf og barna deres ting som tok mye tid. I løpet av denne travle perioden skle de lenger og lenger fra hverandre som par. I 1961 gikk de fra hverandre.

De siste årene
--------------

Prima giftet seg med Gia Maione i 1963. Maione hadde vært fan av Prima lenge, og kunne alle låtene hans. Hun tok dermed Keely Smiths plass i bandet, og spilte sammen med dem helt til bandets slutt i 1975. 

I 1975 oppsøkte Prima lege, etter å ha opplevd hodepine og hukommelsestap. Han fant ut at han hadde hjernesvulst og måtte opereres. Han falt i koma etter operasjonen, og ble aldri frisk igjen. Han døde tre år senere, etter å ha blitt flyttet tilbake til New Orleans. Graven hans på Metairie Cemetery i New Orleans har en inskripsjon hentet fra en av låtene hans: «When the end comes, I know, they'll all say 'just a gigolo' as life goes on without me. Lovingly, your little family...»

Ettermæle
---------

Primas låter blir fremdeles covret av yngre artister, blant andre David Lee Roth, som covret "Just a Gigolo/I Ain't Got Nobody" på 1980-tallet, Brian Setzer, Big Band Voodoo Daddy og andre nyswingband i 1990-årene. Smash Mouth covret «I Wanna Be Like You» for filmen Jungelboken.

Primas musikk har også blitt brukt i mange filmer av nyere tid, for eksempel Mad Dog and Glory, Mickey Blue Eyes, Casino, Swingers, Elf og Analyze This.

Referanser
----------

1. 1 2   Gemeinsame Normdatei, besøkt 28. april 2014[Hentet fra Wikidata]
2. 1 2   Musicalics, Musicalics komponist-ID 94116[Hentet fra Wikidata]
3. ↑   Autorités BnF, BNF-ID 13898680w[Hentet fra Wikidata]
4. 1 2   Find a Grave, Find a Grave 4567, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   Autorités BnF, data.bnf.fr, besøkt 10. oktober 2015[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Louis Prima – kategori av bilder, video eller lyd på Commons Rediger på Wikidata
* (en) Louis Prima på Apple Music Rediger på Wikidata

* (en) Louis Prima på Discogs Rediger på Wikidata

* (en) Louis Prima på MusicBrainz Rediger på Wikidata

* (en) Louis Prima på Spotify Rediger på Wikidata

* (en) Louis Prima på Songkick Rediger på Wikidata

* (en) Louis Prima på Last.fm Rediger på Wikidata

* (en) Louis Prima på AllMusic Rediger på Wikidata
* (en) Louis Prima på Internet Movie Database Rediger på Wikidata

* (sv) Louis Prima i Svensk Filmdatabas Rediger på Wikidata

* (da) Louis Prima på Filmdatabasen Rediger på Wikidata

* (fr) Louis Prima på Allociné Rediger på Wikidata

* (en) Louis Prima på AllMovie Rediger på Wikidata

* (en) Louis Prima hos Rotten Tomatoes Rediger på Wikidata

* (en) Louis Prima hos The Movie Database Rediger på Wikidata

* (en) Louis Prima hos Internet Broadway Database Rediger på Wikidata

* (en) Louis Prima hos Behind The Voice Actors Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** ICCU **·** BNE **·** BBC Things **·** MusicBrainz **·** Discogs **·** AllMusic
 |